
113. Par nekustamo īpašumu “Rūķi”, Īvandē, Īvandes pagastā, Kuldīgas novadā

Ziņo I. Astaševska
Izsakās K. Svilpe, R. Karloviča

Kuldīgas novada dome ir izskatījusi Izglītības un zinātnes ministrijas 08.05.2026. vēstuli Nr. 4-7e/26/1154 “Par nekustamo īpašumu “Rūķi”, Īvandē, Īvandes pagastā, Kuldīgas novadā” (reģistrēta Kuldīgas novada pašvaldībā ar Nr. KNP/2.10/26/1904, 08.05.2026.). 
Izvērtējot Kuldīgas novada domes rīcībā esošo informāciju un ar lietu saistītos apstākļus, tika konstatēts:
1. Kuldīgas novada dome 27.11.2025. pieņēma lēmumu (protokols Nr. 17, p. 51.) “Par nekustamo īpašumu “Lielīvandes muiža”, “Ošnieki” un “Rūķi”, Īvandē, Īvandes pagastā, Kuldīgas novadā, gatavošanu atsavināšanai*”, ar kuru nolemts gatavot atsavināšanai nekustamā īpašuma “Lielīvandes muiža” daļu, “Ošnieki” daļu un būvju īpašumu “Rūķi”, Īvandē, Īvandes pagastā, Kuldīgas novadā.
2. Saskaņā ar 2008. gada 7. oktobra Ministru kabineta rīkojumu Nr. 595 “Par valsts nekustamā īpašuma "Rūķi" Kuldīgas rajona Īvandes pagastā nodošanu Kuldīgas rajona pašvaldības īpašumā” noteikts bez atlīdzības nodot valstij, ja tas vairs netiek izmantots valsts pārvaldes funkciju veikšanai. Aizlieguma atzīme nav ierakstīta Īvandes pagasta zemesgrāmatas nodalījumā Nr. 202.
3. Saskaņā ar Publiskas personas mantas atsavināšanas likuma 42. panta otro četri prim daļu, ja valsts nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai, bet funkcija vai deleģētais pārvaldes uzdevums tiek saglabāts un īpašums nav nepieciešams citai publiskai personai vai tās iestādei, Ministru kabinets pēc motivēta atvasinātas publiskas personas priekšlikuma ar rīkojumu var atļaut šādu nekustamo īpašumu atsavināt šajā likumā noteiktajā kārtībā. Ministru kabineta rīkojumā nosaka institūciju, kura organizē konkrētā nekustamā īpašuma novērtēšanu un atsavināšanu, un publisko personu, kuras budžetā ieskaitāmi atsavināšanas rezultātā iegūtie līdzekļi pēc faktisko atsavināšanas izdevumu segšanas. Ja atsavināšanas rezultātā iegūtie līdzekļi vai to daļa pēc faktisko atsavināšanas izdevumu segšanas ieskaitāmi atvasinātas publiskas personas budžetā, Ministru kabineta rīkojumā nosaka, kādā apjomā, kādam mērķim un kura nekustamā īpašuma un ar to saistītās infrastruktūras attīstībai atsavināšanas rezultātā iegūtie līdzekļi ir piešķirami.
4. Kuldīgas novada pašvaldība ir jau izvērtējusi tai piederošo nekustamo īpašumu “Ošnieki” un “Lielīvandes muiža”, Īvandē, Īvandes pagastā, Kuldīgas novadā, atsavināšanas iespējas un pašvaldības ieskatā no valsts kultūras pieminekļu saglabāšanas un turpmākās izmantošanas viedokļa, lai neveidotos dalītās īpašumtiesības, nekustamais īpašums “Rūķi”, Īvandes pagastā, Kuldīgas novadā, būtu atsavināms un izsolāms kā vienots objekts ar pašvaldībai piederošajiem nekustamajiem īpašumiem “Ošnieki” un “Lielīvandes muiža”, Īvandē, Īvandes pagastā, Kuldīgas novadā. 

Pamatojoties uz Publiskas personas mantas atsavināšanas likuma 42. panta otro četri prim daļu, Pašvaldību likuma 4. panta pirmās daļas 3. punktu, atklāti balsojot ar 11 balsīm “par” (A. Kimbors, A. Zvejniece, A. Grīnberga, A. Roberts, B. Mikāla, D. Mellere, I. Astaševska, K. Upenieks, R. Valters, R. Ernsons, R. Karloviča), “pret” nav, “atturas” nav, Kuldīgas novada dome nolemj:

Lūgt Viedās administrācijas un reģionālās attīstības ministrijai:
1. grozīt 2008. gada 7. oktobra Ministru kabineta rīkojumu Nr. 595 “Par valsts nekustamā īpašuma "Rūķi" Kuldīgas rajona Īvandes pagastā nodošanu Kuldīgas rajona pašvaldības īpašumā” un sniegt piekrišanu Kuldīgas novada pašvaldībai veikt nekustamā īpašuma “Rūķi”, Īvandes pagastā, Kuldīgas novadā, atsavināšanu;
2. atļaut saglabāt atsavināšanas rezultātā iegūtos finanšu līdzekļus pēc faktisko atsavināšanas izdevumu segšanas Kuldīgas novada pašvaldībai;
3. noteikt atsavināšanas rezultātā iegūto finanšu līdzekļu piešķiršanu pilnā apjomā kā līdzfinansējumu pašvaldības autoceļa “6254A001 Krastnieki Ceriņi”, Īvandes pagastā, Kuldīgas novadā (zemes vienības kadastra apzīmējums 62540020220, inženierbūves kadastra apzīmējums 62540020220001), un Censoņu tilta Īvandes pagastā, Kuldīgas novadā, atjaunošanai. Pašvaldības autoceļa “6254A001 Krastnieki Ceriņi” un Censoņu tilta atjaunošanas mērķis ir sakārtot satiksmes organizāciju un drošību, uzlabojot piekļuves nodrošināšanu nekustamajiem īpašumiem un teritoriju sasniedzamību.

Pievienotie dokumenti: Izglītības un zinātnes ministrijas 08.05.2026. vēstule Nr. 4-7e/26/1154 “Par nekustamo īpašumu “Rūķi”, Īvandē, Īvandes pagastā, Kuldīgas novadā”.

Lēmums nosūtāms: Nekustamo īpašumu nodaļai, Viedās administrācijas un reģionālās attīstības ministrijai.

